Αριθ. C 212/12 Επίσημη Εφημερίδα των Ευρωπαϊκών Κοινοτήτων 12.8.88 
II 
(Προπαρασκευαστικές πράξεις) 
ΕΛΕΓΚΤΙΚΟ ΣΥΝΕΔΡΙΟ 
ΓΝΩΜΟΔΟΤΗΣΗ αριθ. 6/88 
του Ελεγκτικού Συνεδρίου των Ευρωπαϊκών Κοινοτήτων σχετικά με πρόταση τροποποίησης του 
άρθρου 12 του κανονισμού (ΕΟΚ) αριθ. 2891/77 για την εφαρμογή της απόφασης της 21ης Απριλίου 
1970 σχετικά με την αντικατάσταση των χρηματικών συνεισφορών των κρατών μελών από ιδίους 
πόρους των Κοινοτήτων 
(88/C 212/04) 
ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ 
ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 209, 
τον κανονισμό (ΕΟΚ) αριθ. 2891/77 του Συμβουλίου της 
19ης Δεκεμβρίου 1977 για την εφαρμογή της απόφασης της 
21ης Απριλίου 1970 σχετικά με την αντικατάσταση των χρη­
ματικών συνεισφορών των κρατών μελών από ιδίους πόρους 
των Κοινοτήτων ('), 
την πρόταση της Επιτροπής που υποβλήθηκε κατά τη 
σύνοδο του Συμβουλίου (ECO-FIN) της 15ης Ιουνίου 1987, 
την αίτηση, που διατυπώθηκε από το Συμβούλιο, για γνωμο­
δότηση του Ελεγκτικού Συνεδρίου σχετικά με την πρόταση 
αυτή, η οποία παρελήφθη από το Συνέδριο στις 7 Μαρτίου 
1988. 
Εκτιμώντας: 
ότι η πρόταση αυτή τείνει, χωρίς ρητές αιτιολογήσεις, να 
εισαγάγει θεμελιώδεις τροποποιήσεις στο νομικό και δημο­
σιονομικό σύστημα της Κοινότητας" 
ότι η πρόταση αποσκοπεί, πρώτον, στην τροποποίηση του 
άρθρου 12 παράγραφος 2 του κανονισμού (ΕΟΚ) αριθ. 
2891/77 το οποίο καθορίζει την ταμειακή διευκόλυνση που 
μπορεί να παρασχεθεί στην Επιτροπή όταν οι ανάγκες της 
υπερβαίνουν τα διαθέσιμα των λογαριασμών της στα εθνικά 
δημόσια ταμεία' 
ότι ορίζοντας, στη νέα προβλεπόμενη διατύπωση, ότι η 
ταμειακή διευκόλυνση που παρέχεται κατ' αυτόν τον τρόπο 
μπορεί να χρησιμοποιηθεί μόνο «με την προϋπόθεση ότι 
διατίθενται στον προϋπολογισμό πιστώσεις και εντός των 
ορίων των συνολικών διαθέσιμων εσόδων», η πρόταση 
κωδικοποιεί γενικές αρχές δικαίου οι οποίες απλώς υπονο-
(') ΕΕ L 336 της 21. 12. 1977, σ. 1. ούνταν στην προηγούμενη διατύπωση και αποτελεί, κατά 
συνέπεια, πρόοδο" 
ότι ορθά η πρόταση αναφέρεται στην έννοια των «συνο­
λικών διαθέσιμων εσόδων» περικλείοντας έτσι, εκτός από 
τους «ιδίους πόρους», τα έσοδα υπό τύπον συνεισφορών 
που μπορεί να συμβάλουν στη χρηματοδότηση του κοινο­
τικού προϋπολογισμού" ότι πράγματι η προσέγγιση αυτή 
είναι σύμφωνη με τις αρχές της ενότητας και της καθολικό­
τητας του προϋπολογισμού των οποίων την εξέχουσα αξία 
τόνισε το Συνέδριο στις προγενέστερες γνωμοδοτήσεις του · 
ότι η πρόταση αποσκοπεί, δεύτερον, στην εισαγωγή μιας 
νέας παραγράφου στο άρθρο 12, στόχος της οποίας είναι να 
επιτρέπει την ανάληψη των βαρών — με απολήψεις από τα 
ταμειακά διαθέσιμα των κρατών μελών, έπειτα από εξά­
ντληση των ταμειακών διαθεσίμων των Κοινοτήτων — των 
επιπτώσεων των μέτρων που είναι αναγκαία για να εξασφα­
λιστεί η τήρηση των υποχρεώσεων της Κοινότητας έναντι 
των χρηματοδοτών της στην περίπτωση που θα υπήρχε αθέ­
τηση των υποχρεώσεων του δικαιούχου ενός δανείου το 
οποίο έχει συναφθεί κατ' εφαρμογή κανονισμών και αποφά­
σεων του Συμβουλίου και στην περίπτωση που η Επιτροπή 
δεν θα μπορούσε να προσφύγει, για την έγκαιρη αντιμετώ­
πιση της κατάστασης, σε άλλα μέτρα που προβλέπονται από 
τις δημοσιονομικές διατάξεις που εφαρμόζονται στα δάνεια 
αυτά" 
ότι η Επιτροπή, σύμφωνα με τους κανονισμούς ή αποφάσεις 
του Συμβουλίου που την εξουσιοδοτούν γι' αυτές τις πράξεις 
δανειοδότησης και δανεισμού-δανειοδότησης, έχει τη ρητή 
νομική υποχρέωση να αναλαμβάνει την εξυπηρέτηση του 
χρέους, την αποπληρωμή των δανείων που έχει συνάψει εξ 
ονόματος των Κοινοτήτων και τη χρήση της κοινοτικής 
εγγύησης που παρέχεται για ορισμένα δάνεια τα οποία 
χορηγούνται από την ΕΤΕ από ίδιους πόρους της" ότι για το 
σκοπό αυτό, εξάλλου, αυτές οι υποχρεώσεις κοινοτικής 
εγγύησης συγκεκριμενοποιούνται με μια εγγραφή «προς 
υπόμνηση» στα αντίστοιχα κονδύλια του προϋπολογισμού" 
ότι η παρούσα πρόταση θα μπορούσε να επιτρέπει την προ­
σωρινή ανάληψη, από τα ταμειακά διαθέσιμα, των ποσών 
που αντιστοιχούν στη χρήση της προβλεπόμενης εγγύησης 
του προϋπολογισμού χωρίς να εξαρτά αυτή την ανάληψη 
από προηγούμενη τροφοδότηση των προαναφερόμενων κον­
δυλίων του προϋπολογισμού" 
12. 8. 88 Επίσημη Εφημερίδα των Ευρωπαϊκών Κοινοτήτων Αριθ. C 212/13 
ότι η πρόταση τείνει επίσης να επιτρέψει την προσφυγή στα 
ταμειακά διαθέσιμα των κρατών μελών, εάν χρειαστεί και 
πέρα από τα όρια που προβλέπονται στο άρθρο 12, παρά­
γραφος 2 σύμφωνα με τη διατύπωση της παρούσας πρό­
τασης* ότι μια τέτοια ευχέρεια, εκτός του ότι βρίσκεται σε 
αντίφαση με τις γενικές αρχές που κωδικοποιούνται στην 
παράγραφο 2, μπορεί να οδηγήσει την Επιτροπή, έχοντας 
υπόψη το ποσό των τρεχόντων δανείων και τις ενδεχόμενες 
περιπτώσεις αθέτησης υποχρεώσεων, στην υποχρέωση να 
καταβάλει την κοινοτική εγγύηση μέσα σε όρια που υπερ­
βαίνουν σημαντικά τις ταμειακές δυνατότητες της Κοινό­
τητας, ή ακόμη και τη διαθεσιμότητα του συνόλου των 
πιστώσεων που είναι εγγεγραμμένες στον κοινοτικό προϋ­
πολογισμό, 
ΕΝΕΚΡΙΝΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ: 
α) το Συνέδριο επιδοκιμάζει την πρόταση τροποποίησης της 
παραγράφου 2 του άρθρου 12 ως προς το ότι αποσκοπεί 
στον καθορισμό ενός σαφούς ορίου για τη χρήση της 
ταμειακής διευκόλυνσης που παρέχεται στην Επιτροπή 
για την εκτέλεση του προϋπολογισμού · παρατηρεί ότι η 
επιλεγείσα διατύπωση είναι σύμφωνη με τις αρχές της 
ισοσκέλισης, της ενότητας και της καθολικότητας του 
προϋπολογισμού" 6) το Συνέδριο έχει επίγνωση του γεγονότος ότι σε περί­
πτωση αθέτησης των υποχρεώσεων του δικαιούχου ενός 
δανείου πρέπει να καταβληθεί η κοινοτική εγγύηση. 
Εντούτοις κρίνει ότι η εισαγωγή διατάξεων σχετικά με 
την ανάληψη των συνεπειών αυτής της εγγύησης απευ­
θείας από τα ταμειακά διαθέσιμα δεν μπορεί να γίνει 
έξω από τα πλαίσια προηγούμενης εξουσιοδότησης από 
τον προϋπολογισμό * 
γ) το Συνέδριο κρίνει επιπλέον ότι η πρόταση θα πρέπει να 
τροποποιηθεί εφόσον τείνει στο να επιτρέπει την προ­
σφυγή στα ταμειακά διαθέσιμα των κρατών μελών για 
να αντιμετωπιστεί η αθέτηση υποχρεώσεων δικαιούχου 
ενός δανείου, κατά περίπτωση και πέρα από τα όρια που 
προβλέπονται στο άρθρο 12, παράγραφος 2 της πρό­
τασης" κρίνει ότι η λύση για μια τέτοια κατάσταση 
είναι, και αυτή, θέμα προηγούμενης απόφασης της αρμό­
διας για τον προϋπολογισμό αρχής. 
Η παρούσα γνωμοδότηση εγκρίθηκε από το Ελεγκτικό 
Συνέδριο κατά τη συνεδρίαση του της 14ης Ιουλίου 1988. 
Για το Ελεγκτικό Συνέδριο 
Marcel MART